"Чикаго" на финал в НХЛ - Стадион
"Чикаго" на финал в НХЛ
публикувано на 31.05.15 в 14:43
Снимка: nhl.com
Джонатан Тейвс вкара два гола в началните минути на мача, а вратарят Кори Крофорд спаси 35 удара. Това се оказаха важните моменти в седмия финал на Западната конференция на НХЛ, който "Блекхоукс" спечелиха с 5:3. Така на финала за Купа Стенли "Чикаго" ще играе с шампиона на Изток - Тампа Бей. Това ще бъде трети финал за "Чикаго" в последните шест сезона.
Гостите поведоха с 4:0, което напрактика им спечели мача след два периода игра. Най-напред Тейвс даде аванс на своите още в 2:23 минута, а в 11:55 минута удвои. През втората третина резултатът набъбна до 4:0 с головете на Брайън Саад в 21:18 и на Мариян Хоса в 33:45, а Райън Кеслър намали минута и половина преди края на втория период.
И докато първите шест мача предлагаха оспорвано съперничество, то в 7-ия двубой гостите направо отказаха "Анахайм" за 40 минути. Все пак Патоците намалиха до 2:4 с попадение на Кори Пери, който засече успоредно подаване на Райън Гецлаф, но Брент Сийбрук вкара за 5:2 при числено превъзходство 7 минути преди края. Секунди преди последната сирена Мат Белески намали на 3:5 при игра с шест полеви състезатели за своите.
Патрик Кейн се отличи с три асистенции за "Чикаго", а Брад Ричардс с две. Ричардс, който през 2008-а година спечели Кон Смит Трофи с отбора на "Тампа", сега излиза за Купа Стенли срещу бившите си съотборници.
Да, неприятно е да си близо до финала и да го изпуснеш у дома. Но мисля, че тази година прибавихме още качество към нашия отбор. Догодина вече ще се борим за титлата, обеща капитанът на" Анахайм Дъкс" Райън Гецлаф.
Програма Хоризонт Стадион НХЛ хокей на лед Чикаго
Милан с рекордна загуба
публикувано на 17.10.19 в 07:33
Ювентус на печелба от Роналдо
публикувано на 17.10.19 в 07:28
публикувано на 16.10.19 в 22:32
публикувано на 16.10.19 в 21:18
публикувано на 16.10.19 в 20:51
публикувано на 16.10.19 в 20:37
публикувано на 16.10.19 в 17:35